Document ID: 32015D0116

DEĊIŻJONI TAL-KUNSILL (UE) 2015/116
tas-26 ta' Jannar 2015
li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 300(3) u 305 tiegħu,
Wara li kkunsidra d-Deċiżjoni tal-Kunsill 2014/930/UE tas-16 ta' Diċembru 2014 li tiddetermina l-kompożizzjoni tal-Kumitat tar-Reġjuni (1),
Wara li kkunsidra l-proposti li saru minn kull Stat Membru,
Billi:
(1)
L-Artikolu 300(3) tat-Trattat dwar il-Funzjonament tal-Unjoni Ewropea (TFUE) jeħtieġ li membri jew membri supplenti tal-Kumitat tar-Reġjuni, minbarra li jkunu rappreżentanti ta' korpi reġjonali jew lokali, jew ikollhom mandat elettorali ta' awtorità reġjonali jew lokali jew ikunu politikament responsabbli quddiem assemblea eletta.
(2)
L-Artikolu 305 tat-TFUE jipprevedi li jinħatru membri tal-Kumitat tar-Reġjuni u numru ugwali ta' membri supplenti li jinħatru mill-Kunsill għal ħames snin skont il-proposti magħmula minn kull Stat Membru.
(3)
Ladarba l-mandat tal-membri u l-membri supplenti tal-Kumitat tar-Reġjuni ser jiskadi fil-25 ta' Jannar 2015, għandhom jinħatru membri u membri supplenti ġodda.
(4)
Dik il-ħatra ser tiġi segwita f'data aktar tard bil-ħatra ta' membri u membri supplenti oħrajn li n-nomini tagħhom ma jkunux ġew komunikati lill-Kunsill qabel it-22 ta' Jannar 2015,
ADOTTA DIN ID-DEĊIŻJONI:
Artikolu 1
Dawn li ġejjin huma b'dan maħtura membri tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020:
-
bħala membri, il-persuni elenkati minn kull Stat Membru fl-Anness I;
-
bħala membri supplenti, il-persuni elenkati minn kull Stat Membru fl-Anness II.
Artikolu 2
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fi Brussell, is-26 ta' Jannar 2015.

Labels: 15